Cheyenne

Cheyenne on läntisissä Yhdysvalloissa sijaitsevan Wyomingin osavaltion pääkaupunki. Kaupungin pinta-ala on 57,9 km² (vettä 0,2 km²) ja asukasluku 56 915. Kaupunki alkoi kasvaa vuonna 1867, kun sinne alettiin rakentaa rautatietä. Nopean kasvun takia kaupunki tunnettiin pian nimillä ”taianomainen kaupunki” ja ”tasankojen kuningatar”; sinne muutti neljässä kuukaudessa neljä tuhatta ihmistä, mikä tuohon aikaan oli valtava määrä. Nykyisin kaupungin asukkaista 88 prosenttia on valkoisia, 12,5 prosenttia latinoja ja noin kolme prosenttia mustia. Lisäksi on pienempiä väestöryhmiä. Cheyenne on tunnettu kasvitieteellisistä puutarhoistaan. Lähteet Aiheesta muualla Kuvia tai muita tiedostoja aiheesta Cheyenne Wikimedia Commonsissa